****

**ЗЛАТНА ИСПАНИЯ 2019 – ALL INCLUSIVE
Почивка на Балеарските острови – ПАЛМА ДЕ МАЙОРКА
8 дни/ 7 нощувки на база All inclusive**

 **Маршрут:** София – Палма де Майорка – София

**ПАКЕТНИ ЦЕНИ:**

|  |  |  |  |  |
| --- | --- | --- | --- | --- |
| **Период** | **Възрастен в двойна стая** | **3-ти възрастен** | **Дете 2-11.99г.** | **Възрастен в единична стая** |
| 28.05 – 04.06.2019  | 1370 лв.  | 1206 лв.  | 1042 лв.  | 1699 лв.  |
| 04.06 – 11.06.2019  | 1446 лв.  | 1263 лв.  | 1079 лв.  | 1812 лв.  |

**Цената включва:**

* Самолетен билет за директен полет София–Палма–София с Bulgaria Air
* Летищни такси
* 23 кг. чекиран багаж и 10 кг. ръчен багаж на човек
* **7 нощувки на база All inclusive** в Tropico Playa Hotel 3\* или подобен на о. Майорка
* Трансфери – летище - хотел - летище
* **Полудневна екскурзия до столицата Палма** с местен екскурзовод на бълг. език
* Медицинска застраховка с покритие 5 000 € на човек на ЗК „Уника”
* Туристическо обслужване на български език от местен представител по време на престоя

**Цената не включва:**

* Туристическа такса – 2,2-2,5 € на човек на ден за хотел 4\* – заплаща се лично, на място
* Доплащане за мед. застраховка – за възрастни над 65 г. - 7 лв, над 70 г. -14 лв
* Допълнителни екскурзии – заплащат се от България
* Застраховка "Отмяна на пътуване"
* Лични разходи

**Допълнителни екскурзии със записване и заплащане от България:**

* Фабрика за перли и пещерите Драк (полудневна екскурзия) – 45 €
* Серра де Трамунтана – Инка – манастирът Люк – селището Форналуч – Сойер – пътуване с реликвата на Сойер, старинния дървен влак през планината (целодневна екскурзия) – 60 €
* Алкудия, Нос Форментор и Пойенса (целодневна екскурзия) – 40 €
* Екскурзия до Валдемоса (полудневна екскурзия) – 40 €
* На Балеарските острови е в сила закон, който забранява предоставянето на „сухи пакети” за обяд на туристи пътуващи на допълнителни екскурзии и заплатили съответната база на изхранване.

**Валутни курсове:** 1.995583 лв. = 1 EUR

**All inclusive:**
Закуска, обяд и вечеря на богата блок маса с ястия от интернационалната и средиземноморската кухня в ресторанта на хотела.

* Закуска: 8.30 – 10.30
* Обяд: 12.30 – 14.30
* Вечеря: 18.30 – 21.00
* Pool Bar /бар на басейна/: Разнообразие от безалкохолни и алкохолни напитки, коктейли, закуски по програмата All inclusive.
* Lounge Bar /бар във фоаето на хотела/: Възползвайте се от разнообразието от напитки, специалитет на заведението, с богат асортимент от коктейли по програмата All inclusive.

**TROPICO PLAYA HOTEL 3\***
<http://www.granisla.com/en/hotel-tropico-playa/>

* Разположение:

Tropico Playa е уютен хотелски комплекс, разположен в тиха зона на Палма Нова, на крайбрежната улица, на самия плаж! Освен на главния плаж на Палма Нова, хотелът е съвсем близо и до 2 други известни плажа - Сон Матиас и Мегалуф, като всички те са известни с финия си бял пясък. Хотелът се намира на 15 мин. пеша от зоната с нощни клубове на курортното градче, на 15 мин. път с кола от столицата Палма. В близост се намират и голф игрището на Santa Ponsa, Аквариумът на Палма, Western Water Park, Katmandu Park и други интересни обекти за посещение.

* В стаите:

Климатик, балкон, сателитна телевизия, самостоятелна баня със сешоар. Благодарение на локацията, стаите на хотела предлагат разкошна гледка към плажа и морето.

* В хотела:

В ресторанта на хотела можете да се насладите на show cooking, както и на разнообразие от ястия от средиземноморската и интернационална кухня. На разположение на гостите са 24 часова рецепция, асансьор, 2 открити басейни, бар край басейна, лоби бар, вечерна развлекателна програма, TV зала, зона за игри,тенис на маса, мини голф ( с/у доплащане) безплатна Wi-Fi връзка в общите хотелски помещения и др.

**Условия за резервации и анулации:**

* **При записване** са необходими трите имена, правилно изписани на латиница по лична карта или паспорт, ЕГН и моб. телефон на пътуващите
* **Депозит** – 500 лв. на човек
* **Доплащането** – минимум 30 дни преди датата на заминаване
* **При анулация** на резервацията от деня, следващ деня на сключване на договора, до 60-я ден преди датата на заминаване – 0% неустойка от крайната цена на пътуването
* **При анулация** на резервацията от 59 до 30 дни преди датата на заминаване се заплаща неустойка в рамките на депозита
* **При анулация** от 29 до 15 дни преди датата на заминаване – 75% неустойка от крайната цена на пътуването;
* **При анулация** по-малко от 14 дни преди датата на заминаване или неявяване – 100% от крайната цена на пътуването
* **Обявените цени по ПРОМОЦИОНАЛНИТЕ И LAST MINUTE ОФЕРТИ** се заплащат с пълната им стойност, ако няма друга информация, условия или приложими изисквания.
* **Смяна на име на пътник за самолетния биле**т без неустойка е възможна най-късно 14 дни преди датата на пътуването.

**Необходими документи:**

* Лична карта или международен паспорт.
* За деца под 18 години, пътуващи само с един родител или с придружител, задължително се изисква нотариално заверена декларация за съгласие от родителите (оригинал + 1 фотокопие).
* Няма визови, санитарни или други специфични изисквания за страната.

**Информация за полетите (към 26.12.2018):**

|  |  |  |
| --- | --- | --- |
| Дестинация  | Полет №  | Излита/Каца  |
| София Терминал 2 - Палма де Майорка  | FB 467  | 18:00 - 20:00  |
| Палма де Майорка - София Терминал 2  | FB 468  | 21:10 - 00:50 +1  |

* Възможна е промяна на часовете на полетите от страна на авиокомпанията.

**ТУРИСТИЧЕСКА ПРОГРАМА**

 **1 ДЕН**/ **София – Палма де Майорка**Среща в 16:00 ч. на аерогара София (Терминал 2) с представител на Агенцията. Вашият директен полет за Палма де Майорка е FB 467 и излита в 18:00 ч.
Кацане на летището в Палма в 20:00 ч. Посрещане от представител на обслужващата местна агентска фирма.Трансфер с автобус до хотел и настаняване. Вечеря. Нощувка.

**2 ДЕН**/ **Палма де Майорка**

Закуска. Свободно време. Екскурзия до столицата Палма (полудневна) – включена в цената.
Обяд и вечеря. Нощувка.

**3 ДЕН**/ **Палма де Майорка**

Закуска. Свободно време. Екскурзия до Серра де Трамунтана – Инка – манастирът Люк – селището Форналуч – Сойер – пътуване с реликвата на Сойер, старинния дървен влак през планината (целодневна) – 60 €
Обяд и вечеря. Нощувка.

**4 ДЕН**/ **Палма де Майорка**
Закуска. Свободно време. Обяд и вечеря. Нощувка.

**5 ДЕН**/ **Палма де Майорка**
Закуска. Свободно време. Екскурзия до фабрика за перли и пещерите Драк (полудневна) – 45 €
Обяд и вечеря. Нощувка.

**6 ДЕН**/ **Палма де Майорка**
Закуска. Свободно време. Екскурзия до Алкудия, Нос Форментор и Пойенса (целодневна) – 40 €
Обяд и вечеря. Нощувка.

**7 ДЕН**/ **Палма де Майорка**
Закуска. Свободно време. Обяд и вечеря. Нощувка.

**8 ДЕН**/ **Палма де Майорка – София**
Закуска. Свободно време. Обяд. Екскурзия до Валдемоса (полудневна) – 40 €
Tрансфер до летището в Палма за обратен полет до София в 21:10 ч. Пристигане на летище София (Терминал 2) в 00:50 ч.

* Организаторите си запазват правото да внасят промени в предварителната програма по часове и дни.

**ДОПЪЛНИТЕЛНИ ЕКСKУРЗИИ**

* Екскурзиите се заплащат от България и се осъществяват при минимум 20 души
* Последователността на провеждането на екскурзиите може да претърпи промяна

**Столицата Палма (полудневна) – включена в цената**9.00 – отпътуване от хотела. Отправяме се към столицата на Балеарските острови – Палма де Майорка. Първата ни спирка е замъкът Белвер – уникална историческа и архитектурна забележителност от 14 в., издигнат на хълм край града с невероятен изглед към пристанището и залива. С кръглата си форма, той е единственият по рода си на територията на днешна Испания. Понастоящем е музей.
Продължаваме с панорамна обиколка на столицата – по оживените улици, край сгради с уникална архитектура, смесица от различни епохи и стилове, стигаме до катедралата „Ла Сеу“ – архитектурен шедьовър на готическата епоха. Подобно гигантски каменен кораб, тя се възвишава над крепостните стени между кралския дворец Алмудайна и Епископския дворец и се отразява в лазурните води на Средиземно море. Наричат я КАТЕДРАЛАТА НА МОРЕТО, СВЕТЛИНАТА И ПРОСТРАНСТВОТО, тъй като е най-високата и просторна, с най-много светлина готическа катедрала в света. Разглеждането и е неповторимо естетическо усещане, храна за душата и стимул за вярата. От 1904 до 1914 г. основна реставрация в нея е направил самият Гауди.

По желание посещение на Катедралата и музейната част – входна такса около 7 евро.
Край кралския дворец Алмудайна, епископския дворец и крепостните стени, продължаваме с пешеходна разходка по тесните арабски улици на старинна Палма. Ще минем край църквата Света Еулалия и ще стигнем до съвременната част на града. Ще разгледаме емблематичните здания на Кметството, Администрацията на Майорка и Парламента на Балеарските острови. Ще се разходим до площад Хуан Карлос Първи, където е главният търговски център на града. Свободно време. Завръщане в хотела.

**ЦЕНА: Екскурзията е включена в пакетната цената на вашето пътуване.**

**Включва:** транспорт, екскурзоводско обслужване на бълг. език

**Не включва:** входна такса за Катедралата - около 7 евро

**Серра де Трамунтана – Инка – манастирът Люк – селището Форналуч – Сойер – пътуване с прочутия дървен влак** **през планината (целодневна)**
Отпътуване от Палма де Майорка, от площад Испания с уникален транспорт - прословутия дървен влак от 1912 год. Пресичайки планината ще минем през 14 тунела и ще се любуваме на несравнима панорама. С влака ще стигнем до планинския град СОЙЕР, разположен в най-плодородната долина на Майорка. Наричат я „ЗЛАТНА“ заради многото цитруси, отглеждани в нея. Центърът на града е изражение на майоркинския модернизъм, тъй като е оформен от архитекти, работили с Гауди и негови последователи. Ще се разходим из града и ще влезем в църквата Свети Бартоломе, пищно декорирана в бароков стил. Сойер е известен и с най-вкусния сладолед, произвеждан на острова. Има представителна сладкарница на фабриката за сладолед.

В близост ще ни чака нашият автобус, с който ще отидем до пристанището на гр. Сойер. Ще се разходим и ще се полюбуваме на красивите яхти в него, след което ще се отправим към планината ТРАМУНТАНА и ще спрем във ФОРНАЛУЧ - селище под защитата на ЮНЕСКО, с каменни къщи и рисувани керемиди, в което се е съхранила атмосферата на автентична, недокосната от туристическия бум Майорка. После, по спиращ дъха серпентинен път, ще прекосим ТРАМУНТАНА и ще спрем в манастира Люк (500 м над морското равнище) – без съмнение духовният център на Майорка. Най-важната светиня тук е ЛА МОРЕНЕТА (ЧЕРНАТА МАДОНА), за която поверието гласи, че изпълнява желания и лекува. Трябва само да си намислите желание и да го прошепнете и то ще се сбъдне! Този манастир е място за поклонение не само за местните, но и за поклонници от цяла Европа и Америка. В двора има чешма с лековита вода.

След това ще прекосим живописните планински селца Селва и Каймари и ще спрем в Инка – третият по големина град на острова и център на кожарската индустрия, чиито изделия присъстват на много международни модни подиуми. Посещение на кожарска фабрика. Завръщане в хотела.
**ЦЕНА: 60 €
Включва:** транспорт, билет за влака /около 18 евро/, екскурзоводско обслужване на бълг. език

**Фабрика за перли и пещерите Драк (полудневна екскурзия)**Пътуваме от запад на изток по посока на втория по големина търговски и административен център на острова – Манакор. Първата ни спирка е фабриката за перли „Махорика“, един от традиционните занаяти тук, където ще наблюдаваме целия производствен процес и изделията.
Продължаваме към пещерите Драк – най-грандиозните и богати на карстови образувания на острова. Дължината на благоустроените пещерни тунели е 1200 м., а височината на залите – до 25 м. Разходката е с продължителност около 1 ч. Малко преди края, стигаме до подземното езеро Мартел, където ще се насладите на неповторимо преживяване – под приглушено осветление, на фона на светлинно шоу и с невероятната акустика на пещерата ще се насладите на класически концерт на живо – четери произведения на Шопен, Мартини, Кабайеро и Офенбах. След края на изпълнението, имате възможност да се разходите по езерото с лодка. Фотопауза.
Панорамна разходка край пристанището Порто Кристо – най-значимото в югоизточната част на острова с луксозни яхти и прекрасни гледки. Завръщане в хотела.
**ЦЕНА: 45 €
Включва:** транспорт, входна такса за пещерите /около 13 евро/ , екскурзоводско обслужване на бълг. Език

**Валдемоса (полудневна екскурзия)**
Отправяме се към едно от най-живописните планински селища на острова, Валдемоса – любимо място за отдих на интелектуалци, художници и писатели, мощен енергиен център и източник на вдъхновение, родно място на единствената майоркинска светица – св. Каталина Томас с нетленно тяло, чудо на природата или на Бога. Ще посетим родния и дом превърнат в параклис.
Тук се е намирал летният дворец на средновековния владетел на Майорка, крал Санчо в началото на 14 век. По-късно е подарен на монасите картезианци, които построяват манастира La Cartuja de Valldemossa. Ще се пренесем в отминалите времена и ще се докоснем до тяхната вяра и път да служат на Бога чрез самовглъбяване и мълчание. Посещение на манастира – красиви градини, импозантни монашески килии, уникална аптека на манастира, както и килиите с лични вещи на композитора Фредерик Шопен и любимата му Жорж Санд, прекарали една „Зима в Майорка“ и създали тук някои от най-известните си произведения.
Продължаваме с посещение на дворянски, майоркински дом в стил Луи XVI и кратък клавирен концерт на живо. Следва безплатна дегустация на ликьори, традиционен продукт на острова, любезно предлагана в местен сувенирен център.
Преди да се приберем в хотела, ще се отбием до имението Сон Мароч, някога собственост на австрийският принц Луис Салвадор, ерцхерцог на Австрия, напуснал императорския двор и заселил се на красивия остров. Счита се, че е родоначалникът на туризма на Майорка. В края на нашата екскурзия, ще се полюбуваме на изгледа от панорамната площадка на Форадада към уникалните скални образувания в морето, истински каприз на природата. Завръщане в хотела.
**ЦЕНА: 40 €
Включва:** транспорт, входна такса за манастира La Cartuja de Valldemossa /около 7 евро/ , екскурзоводско обслужване на бълг. език

**Алкудия, Нос Форментор и Пойенса (целодневна екскурзия)**Ще се отправим към най-големия град в северната част на острова, АЛКУДИЯ. Първата ни спирка по пътя ще е град ИНКА, център на кожената индустрия, с която се слави островът. Посещение на фабрика за кожени изделия и нейния представителен магазин.
Прекосявайки едни от най-плодородните земи на острова ще стигнем до гр. АЛКУДИЯ, обкръжен все още от стари крепостни стени. Ще направим панорамна обиколка на археологическия парк и от автобуса ще видим руините на древноримския град Полентия. Ще разгледаме арената за корида, ренесансово-бароковата църква Свети Хауме и традиционния неделен пазар, който е като изложбен център на открито за типични хранителни продукти и занаятчийски изделия.

Минавайки с автобуса по крайбрежната ивица, ще се отправим към ЗАЛИВА и ПРИСТАНИЩЕТО ПОЙЕНСА. Ще стигнем до НОС ФОРМЕНТОР, потънал в зеленина и с райски плаж. **(По желание до Форментор може да се отиде и с кораб от пристанището Пойенса, като се заплати билет 8-10 €).** Тук е построен един от най-скъпите и ексклузивни хотели на острова, гости в който са били Чърчил, Онасис, принц Рение с Грейс Кели, принцеса Даяна и много други. След плажа на Форментор, по серпентинен планински път, построен в първата половина на 20 век от архитекта на утопията Антонио Парииети, ще стигнем до панорамната площадка ЕС КОЛОМЕР. От близо 260 м височина ще се възхищаваме на невероятната панорама на Средиземно море и ще гледаме как под нас вълните се разбиват в почти отвесните скали.

След това ще отпътуваме към планинския град ПОЙЕНСА, енергиен фонтан и любимо място за творческо вдъхновение на писатели и художници. Тук Агата Кристи е написала романа си „Проблем в Пойенса“ и все още е често посещаван от британски детективи. Известен е и с красивия си площад, от който 365 стъпала - по стъпало за всеки ден, за всеки грях - по «Пътя на тамплиерите» водят до църквата «Калварио» (Страсти Христови). Завръщане в хотела.

**ЦЕНА: 40 €**

**Включва:** транспорт, екскурзоводско обслужване на бълг. език, разходи по желание

**ЗАБЕЛЕЖКА:** Посочените цени за входни билети са от сезон Лято 2018. Възможно е да настъпи промяна.

 **ОБЩА ИНФОРМАЦИЯ:**

* Пътуването е потвърдено!
* При промяна на летищните такси от авиокомпанията, същите подлежат на доплащане.
* Допълнителните екскурзии се заявяват и заплащат в България.
* Допълнителните екскурзии се осъществяват при минимум 20 туристи.
* Агенцията не носи отговорност при промяна на работното време и цената на входните такси и билетите на туристическите обекти.
* Агенцията си запазва правото на промени в последователността на изпълнение на програмата.
* Туроператорът препоръчва на своите клиенти сключване на застраховка "Отмяна на пътуване" по чл.80, ал.1, т.14 от Закона за туризма, покриваща разходите при анулиране на пътуването, при съкращаване и прекъсване на пътуването, поради здравословни причини на пътуващия или негови близки. Застраховката е доброволна и се сключва в деня на подписване на договора за организирано пътуване. Туроператорът не възстановява сумата по застраховката при неосъществяване на екскурзиятa.
* Туроператорът е сключил застраховка „Отговорност на туроператора” по смисъла на чл. 97, ал.1 от Закона за туризма, Застрахователна полица № 03700100001710/ 23.11.2018, ЗД "Евроинс".

**Балеарски острови**
Архипелаг в западната част на Средиземно море, принадлежащи на Испания. Eдно от най-слънчевите и прелестни места на света. Към архипелага принадлежат островите Майорка, Менорка, Ибиса, Форментера и Кабрера..
Растителността е типична средиземноморска. Мекият климат през цялата година, прекрасните и екзотични пейзажи, съхранените традиции и култура са само част от атракциите на тези райски кътчета.
Типични за населението на Балеарските острови са бързите и ритмични танци и пъстрите разнообразни носии, както и екзотичната, но много вкусна кухня. Тук можете да прекарате незабравима почивка, да релаксирате, да се забавлявате и да опознаете различна култура.
Широката гама туристически услуги и необикновеното местоположение превръщат Балеарските острови в една от най-добрите средиземноморски туристически дестинации, включително и през зимата.

**Палма де Майорка**Една от най-известните дестинации в света – средиземноморска идилия – живописни пиниеви гори, стигащи до красиви пясъчни плажове с кристално чисти, изумрудени води.
Благодарение на приятния средиземноморски климат и удивително богатата и разнообразна природа на Майорка, островът е едно от най-привлекателните кътчета на света, подходящо за туризъм през цялата година. Тук отсядат много световни знаменитости – писатели, артисти, музиканти, художници, аристократи и представители на световния шоу бизнес.
Най-големият от петте Балеарски острова е уникален!
Палма Сити е столицата на Балеарските острови и най-големият град на остров Майорка. Разположен е в югозападната част на острова, на залив Палма. Корените на града могат да бъдат проследени до древните римляни, като дори и днес жителите на старата част на града често попадат на останки от римско време, и то на по-малко от метър под земята. Въпреки това, днешният Палма Сити е сравнително ново творение. Модерна инфраструктура в курортните зони – безкрайни възможности както за любителите на бурния нощен живот, така и за тези, които предпочитат спокойствие, уединение и досег с природата.
Ще се насладите на разнообразния ландшафт – обширни пясъчни плажове, равнинни местности с бадемови горички, природни паркове с невероятен морски изглед във високите планински части на острова, отвесни скали, спускащи се до уединени заливчета.
И разбира се – едно от удоволствията, от които не трябва да се лишавате – невероятно вкусна и изискана средиземноморска кухня! Всичко това, в съчетание с местния фолклор, традиции и занаяти, прави Майорка, една от най-желаните туристически дестинации.

**Курортът Палма Нова**
Палма Нова е разположен в югозападната част на острова, в провинция Калва, на около 15 километра от столицата Палма. От една страна близостта със заведенията, ресторантите, нощните клубове и дискотеките и от друга – прекрасните плажове и спокойната атмосфера, превръщат Палма Нова в предпочитано място за почивка.
Плажната ивица в района на Палма Нова е отличена с Европейски син флаг.
Благословен с мек климат и много слънчеви дни, курортът привлича хиляди туристи от цяла Европа. Въпреки че не е толкова оживено и шумно, в Палманова има много приятни места, които може да се посетят в края на деня. Дългата редица от барове, ресторанти и магазини по крайбрежието предлага възможности за забавления за всеки вкус, възраст и бюджет. В курорта има множество магазинчета за сувенири, както и няколко магазина за качествени обувки и кожни изделия, но бутиците и дизайнерските магазини са предимно в района на Палма.
С организирана екскурзия или самостоятелно могат да се посетят редица интересни за туристите места. Някои от тях са: Палма де Майорка в столицата са съхранени забележителни средновековни паметници като Катедралния Събор и замъкът Белвер; Валдемоса – старинно планинско селище със запазен средновековен манастир, в който Фредерик Шопен и Жорж Санд прекарват зимата на 1838/39 година;

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №13160183000000030 /валидна от 31.07.2018 г. до 30.07.2019 г./**

